Likumprojekts

**Grozījumi Krimināllikumā**

Izdarīt Krimināllikumā (Latvijas Republikas Saeimas un Ministru Kabineta Ziņotājs, 1998, 15.nr.; 2000, 12., 13.nr.; 2001, 15.nr.; 2002, 11., 16., 22., 23.nr.; 2003, 10., 15.nr.; 2004, 2., 3., 4., 6., 11., 12., 13.nr.; 2005, 2., 11., 12., 13., 20., 21.nr.; 2006, 1., 7., 22.nr.; 2007, 3., 15.nr.; 2008, 3., 24.nr.; 2009, 13., 15., 21.nr.; Latvijas Vēstnesis, 2009, 193.nr.; 2010, 178., 199.nr.) šādus grozījumus:

1. Aizstāt visā likumā vārdus "policijas kontroli" ar vārdiem "probācijas uzraudzību".

2. 36.pantā:

izslēgt otrās daļas 5.punktu;

papildināt otro daļu ar 5.1 punktu šādā redakcijā:

"51) probācijas uzraudzība;".

3. Izslēgt 45.pantu.

4. Papildināt IV nodaļu ar 45.1pantu šādā redakcijā:

"**45.1pants. Probācijas uzraudzība**

(1) Probācijas uzraudzība ir papildsods, ko piespriež tiesa vai nosaka prokurors, sastādot priekšrakstu par sodu, kā piespiedu līdzekli, lai nodrošinātu notiesātās personas uzvedības uzraudzību, sekmētu notiesātās personas resocializāciju un jaunu noziedzīgu nodarījumu izdarīšanas novēršanu.

(2) Probācijas uzraudzību var piemērot tikai šā likuma sevišķajā daļā minētajos gadījumos uz laiku no viena gada līdz trim gadiem. Prokurors, nosakot probācijas uzraudzību priekšrakstā par sodu, var piemērot ne vairāk kā pusi no šajā pantā paredzētā maksimālā probācijas uzraudzības ilguma.

(3) Probācijas uzraudzības laikā notiesātais pilda Valsts probācijas dienesta noteiktos pienākumus.

(4) Probācijas uzraudzības izpildi, ja tā piemērota kopā ar brīvības atņemšanu vai arestu, uzsāk pēc pamatsoda izciešanas, bet, ja piemērots naudas sods vai piespiedu darbs, – ar brīdi, kad persona sāk izciest pamatsodu. Gadījumos, kad persona ir nosacīti pirms termiņa atbrīvota no brīvības atņemšanas soda izpildes, papildsoda – probācijas uzraudzības – izpildi uzsāk ar brīdi, kad beigusies personas uzraudzība pēc nosacītas pirmstermiņa atbrīvošanas.

(5) Pēc Valsts probācijas dienesta iesnieguma saņemšanas tiesa var samazināt probācijas uzraudzības termiņu vai to atcelt.

(6) Ja notiesātais papildsoda izciešanas laikā izdarījis jaunu noziedzīgu nodarījumu, tiesa neizciesto papildsoda laiku aizstāj ar brīvības atņemšanu un nosaka galīgo sodu saskaņā ar šā likuma 51. un 52.pantā minētajiem noteikumiem.

(7) Ja persona, kurai ar tiesas spriedumu noteikta probācijas uzraudzība, bez attaisnojoša iemesla pārkāpj tās noteikumus, tiesa pēc Valsts probācijas dienesta iesnieguma saņemšanas var aizstāt neizciesto papildsoda laiku, divas probācijas uzraudzības dienas rēķinot kā vienu brīvības atņemšanas dienu."

5.  52.pantā:

izslēgt pirmās daļas 3.punktu;

papildināt pirmo daļu ar 4.punktu šādā redakcijā:

"4) divām probācijas uzraudzības dienām."

6. Izteikt 55.panta piekto daļu šādā redakcijā:

"(5) Nosacīti notiesājot, var piespriest papildsodus, izņemot probācijas uzraudzību un izraidīšanu no Latvijas Republikas."

7. Izslēgt 61.panta sesto daļu.

8. Izteikt 159.panta pirmās daļas sankciju šādā redakcijā:

"soda ar brīvības atņemšanu uz laiku no diviem līdz desmit gadiem un ar probācijas uzraudzību uz laiku līdz trim gadiem."

9.  160.pantā:

izteikt pirmās daļas sankciju šādā redakcijā:

"soda ar brīvības atņemšanu uz laiku no diviem līdz desmit gadiem un ar probācijas uzraudzību uz laiku līdz trim gadiem.";

izteikt otrās daļas sankciju šādā redakcijā:

"soda ar brīvības atņemšanu uz laiku no pieciem līdz piecpadsmit gadiem un ar probācijas uzraudzību uz laiku līdz trim gadiem."

10. Papildināt 161.pantā sankciju pēc vārda "darbu" ar vārdiem "vai ar naudas sodu līdz divsimt minimālajām mēnešalgām un ar probācijas uzraudzību uz laiku līdz trim gadiem vai bez tās".

11.  162.pantā:

papildināt pirmās daļas sankciju pēc vārda "darbu" ar vārdiem "vai ar naudas sodu līdz simt piecdesmit minimālajām mēnešalgām un ar probācijas uzraudzību uz laiku līdz trim gadiem vai bez tās";

izteikt otrās daļas sankciju šādā redakcijā:

"soda ar brīvības atņemšanu uz laiku līdz pieciem gadiem vai ar arestu, vai ar piespiedu darbu, vai ar naudas sodu līdz divsimt minimālajām mēnešalgām un ar probācijas uzraudzību uz laiku līdz trim gadiem vai bez tās."

12.  162.1pantā:

izteikt pirmās daļas sankciju šādā redakcijā:

"soda ar arestu vai ar piespiedu darbu, vai ar naudas sodu līdz simt minimālajām mēnešalgām un ar probācijas uzraudzību uz laiku līdz trim gadiem vai bez tās.";

izteikt otrās daļas sankciju šādā redakcijā:

"soda ar brīvības atņemšanu uz laiku līdz trim gadiem vai ar arestu, vai ar piespiedu darbu, vai ar naudas sodu līdz simt piecdesmit minimālajām mēnešalgām un ar probācijas uzraudzību uz laiku līdz trim gadiem vai bez tās."

13.  164.pantā:

aizstāt pirmās daļas sankcijā vārdu "sešdesmit" ar vārdiem "simt piecdesmit";

izteikt otrās daļas sankciju šādā redakcijā:

"soda ar brīvības atņemšanu uz laiku līdz pieciem gadiem vai ar arestu, vai ar piespiedu darbu, vai ar naudas sodu līdz divsimt minimālajām mēnešalgām, konfiscējot mantu vai bez mantas konfiskācijas, un ar probācijas uzraudzību uz laiku līdz trim gadiem vai bez tās.";

izteikt trešās daļas sankciju šādā redakcijā:

"soda ar brīvības atņemšanu uz laiku no trim līdz astoņiem gadiem, konfiscējot mantu vai bez mantas konfiskācijas, un ar probācijas uzraudzību uz laiku līdz trim gadiem vai bez tās.";

papildināt ceturtās daļas sankciju pēc vārda "konfiskācijas" ar vārdiem "un ar probācijas uzraudzību uz laiku līdz trim gadiem".

14.  165.pantā:

izteikt pirmās daļas sankciju šādā redakcijā:

"soda ar brīvības atņemšanu uz laiku līdz pieciem gadiem vai ar arestu, vai ar piespiedu darbu, vai ar naudas sodu līdz divsimt minimālajām mēnešalgām, konfiscējot mantu vai bez mantas konfiskācijas, un ar probācijas uzraudzību uz laiku līdz trim gadiem vai bez tās.";

papildināt otrās daļas sankciju pēc vārda "mantu" ar vārdiem "un ar probācijas uzraudzību uz laiku līdz trim gadiem".

15.  166.pantā:

aizstāt pirmās daļas sankcijā vārdu "trīsdesmit" ar vārdiem "simt piecdesmit";

izteikt otrās daļas sankciju šādā redakcijā:

"soda ar brīvības atņemšanu uz laiku līdz trim gadiem vai ar arestu, vai ar piespiedu darbu, vai ar naudas sodu līdz divsimt minimālajām mēnešalgām, konfiscējot mantu vai bez mantas konfiskācijas.";

izteikt trešās daļas sankciju šādā redakcijā:

"soda ar brīvības atņemšanu uz laiku līdz sešiem gadiem, konfiscējot mantu vai bez mantas konfiskācijas, un ar probācijas uzraudzību uz laiku līdz trim gadiem vai bez tās.";

izteikt ceturtās daļas sankciju šādā redakcijā:

"soda ar brīvības atņemšanu uz laiku no trim līdz divpadsmit gadiem, konfiscējot mantu vai bez mantas konfiskācijas, un ar probācijas uzraudzību uz laiku līdz trim gadiem vai bez tās."

16. Papildināt pārejas noteikumu 6.punktu ar otro teikumu šādā redakcijā:

"Attiecībā uz personām, kas sodītas pēc šā likuma 159., 160., 161., 162., 162.1, 164., 165. un 166.panta, grozījums šā likuma 61.panta ceturtajā daļā par obligāto pienākumu piedalīties probācijas programmās stājas spēkā 2011.gada 1.jūlijā."

17. Papildināt pārejas noteikumus ar 10., 11., 12. un 13.punktu šādā redakcijā:

"10. Grozījumi šā likuma 36.panta otrās daļas 5.punktā, 45.pantā, 52.panta pirmās daļas 3.punktā un 55.panta piektajā daļā par papildsoda – policijas kontroles – izslēgšanu stājas spēkā 2015.gada 1.janvārī.

11. Grozījumi šā likuma 98.panta trešajā daļā, 99.panta ceturtajā daļā, 116.pantā, 117.pantā, 118.pantā, 125.pantā, 148.panta trešajā daļā, 152.panta trešajā daļā, 153.panta trešajā daļā, 154.panta trešajā daļā, 154.1panta trešajā daļā, 165.1panta trešajā daļā, 174.pantā, 175.panta ceturtajā daļā, 176.pantā, 177.panta trešajā daļā, 177.1panta trešajā daļā, 183.panta otrajā daļā, 184.pantā, 187.panta otrajā daļā, 190.panta ceturtajā daļā, 190.1panta trešajā daļā, 192.panta otrajā daļā, 193.panta ceturtajā daļā, 193.1panta trešajā daļā, 195.panta trešajā daļā, 206.panta trešajā daļā, 218.panta trešajā daļā, 220.1panta otrajā daļā, 221.panta trešajā daļā, 221.1panta trešajā daļā, 224.pantā, 225.pantā, 231.panta otrajā daļā, 233.panta trešajā daļā, 243.panta trešajā daļā, 253.pantā, 253.1pantā, 269.panta otrajā daļā, 285.panta trešajā daļā, 294.1panta trešajā daļā, 295.panta trešajā daļā, 311.pantā, 314.panta trešajā daļā, 320.panta ceturtajā daļā, 323.panta trešajā daļā par papildsoda – policijas kontroles – aizstāšanu ar papildsodu – probācijas uzraudzību – stājas spēkā 2015.gada 1.janvārī.

12. Papildsodu – probācijas uzraudzību – sāk piemērot ar 2011.gada 1.jūliju personām, kuras līdz 2011.gada 31.jūnijam vēl nav bijušas notiesātas pēc šā likuma 159., 160., 161., 162., 162.1, 164., 165. un 166.panta, bet ar 2015.gada 1.janvāri personām, kuras līdz 2014.gada 31.decembrim vēl nav bijušas notiesātas pēc citiem šā likuma sevišķās daļas pantiem.

13. Papildsodu – policijas kontroli – turpina izciest personas, kurām tas piespriests līdz 2011.gada 31.jūnijam pēc šā likuma 159., 160., 161., 162., 162.1, 164., 165. un 166.panta, un personas, kurām tas piespriests līdz 2014.gada 31.decembrim pēc citiem šā likuma sevišķās daļas pantiem, un attiecībā uz tām piemērojami šādi policijas kontroles izpildes nosacījumi:

1) ja persona ir nosacīti pirms termiņa atbrīvota no soda izciešanas, papildsoda – policijas kontroles – izpildi uzsāk ar brīdi, kad beigusies personas uzraudzība pēc nosacītas pirmstermiņa atbrīvošanas;

2) pēc brīvības atņemšanas iestādes administratīvās komisijas vai policijas iestādes iesnieguma tiesa var samazināt policijas kontroles termiņu vai to atcelt;

3) ja notiesātais papildsoda izciešanas laikā izdarījis jaunu noziegumu, tiesa neizciesto papildsoda laiku aizstāj ar brīvības atņemšanu un nosaka galīgo sodu saskaņā ar šā likuma 51.pantā minētajiem noteikumiem, divas policijas kontroles dienas rēķinot kā vienu brīvības atņemšanas dienu;

4) ja persona, kurai ar tiesas spriedumu noteikta policijas kontrole, ļaunprātīgi pārkāpj tās noteikumus, tiesa pēc policijas iestādes iesnieguma var aizstāt neizciesto papildsoda laiku, divas policijas kontroles dienas rēķinot kā vienu brīvības atņemšanas dienu. Policijas kontroles noteikumu pārkāpšana ir ļaunprātīga, ja persona gada laikā divas reizes administratīvi sodīta par šādu pārkāpumu."

Likums stājas spēkā 2011.gada 1.jūlijā.

Tieslietu ministrs

A.Štokenbergs